De Kleijne Bos Country House | LekkeSlaap
Op die Nippertjie-aanbod - Kry 15% af
Vanaf R750 per nag (vir 1 persoon)
De Kleijne Bos Country House is in 1692 gebou en is in die hartjie van die Drakensteinvallei in die Kaapse Wynlande net 3 km van die Paarl af. Dié ou Kaap-Hollandse huis is in 'n 4-ster-gastehuis omskep en bied luukse gasvryheid, grootsheid, styl en rustigheid wat herinner aan 'n vervloë era.
Die oorspronklike huis bied 8 kamers wat 7 luukse kamers en 1 standaard kamer insluit. Al die kamers is ontwerp met gerief in gedagte en bied alles wat nodig is om gaste behoorlik te laat ontspan.
Die meeste kamers, behalwe die luukse 2-enkelbedkamers, het en suite-badkamers. Kamergeriewe sluit lugversorging, platskerm-TV met sekere DStv-kanale, WiFi, yskassie en tee- en koffiemaakgeriewe in. 'n Volledige eksotiese ontbyt word onder die prieel in die binnehof bedien. Daar is ook 'n wasgoed- en kamerdiens, maar dit moet vooraf met die bestuurder gereël word.
Alkohol: De Kleine Bos Country House is ten volle gelisensieerd. Volgens hierdie lisensie word gaste se eie alkoholiese drankies nie in ons gemeenskaplike areas of op ons perseel te toegelaat nie. Gaste kan wel enige alkoholiese voorkeure vooraf met die bestuur kommunikeer.